SADARBĪBAS LĪGUMS

(pašvaldības reģistrācijas Nr. JUR 2024-06/\_\_)

Cēsīs *Parakstīšanas datums ir pēdējā pievienotā droša*

*elektroniskā paraksta un tā laika zīmoga datums*

Biedrība ***“Vidzemes Tūrisma asociācija”***, turpmāk saukta “**VTA”**, kas darbojas uz Statūtu pamata, tās valdes locekles Ilzes Milleres personā, no vienas puses, un

***Ādažu novada pašvaldība***, turpmāk saukta **“PAŠVALDĪBA”**, kas darbojas saskaņā ar PAŠVALDĪBAS nolikumu, tās domes priekšsēdētājas Karīnas Miķelsones personā, no otras puses,

VTA un PAŠVALDĪBA kopā turpmāk sauktas “Puses”, pamatojoties uz PAŠVALDĪBAS domes 27.06.2024. lēmumu Nr. \_\_\_ “Par sadarbības līguma slēgšanu ar biedrību “Vidzemes tūrisma asociācija””, noslēdz šādu sadarbības līgumu, turpmāk saukts “Līgums”:

# LĪGUMA PRIEKŠMETS

* 1. VTA un PAŠVALDĪBA sadarbojas Vidzemes reģiona tūrisma veicināšanā atbilstoši Līguma nosacījumiem.

# VTA PIENĀKUMI UN TIESĪBAS

* 1. VTA veic PAŠVALDĪBAS attīstīšanas un mārketinga darbus, kas minēti Līguma pielikumā (turpmāk – Sadarbības pienākumi).
	2. VTA veic 2.1. punktā noteiktos Sadarbības pienākumus kalendāra gada ietvaros.
	3. VTA līdz nākamā gada 5. janvārim iesniedz PAŠVALDĪBAI atskaiti par iepriekšējā kalendāra gadā veiktajiem Sadarbības pienākumiem, iekļaujot detalizētu aprakstu par izpildītajām un uzsāktajām aktivitātēm, to norišu laiku un rezultātiem. VTA sniedz PAŠVALDĪBAI informāciju par Sadarbības pienākumu izpildi un rezultātiem arī pēc PAŠVALDĪBAS pieprasījuma.
	4. VTA neuzņemas atbildību par PAŠVALDĪBAS nepatiesi vai neprecīzi iesniegtu informāciju, kas nepieciešama Sadarbības pienākumu veikšanai.

# PAŠVALDĪBAS PIENĀKUMI UN TIESĪBAS

* 1. PAŠVALDĪBA sadarbības ietvaros sniedz VTA nepieciešamo informāciju Līguma izpildei un sadarbojas ar VTA tās pārstāvētajos Eiropas Savienības finansētajos projektos.
	2. PAŠVALDĪBA apņemas veikt samaksu VTA Līgumā noteiktajā kārtībā un apmērā.
1. **SADARBĪBAS MAKSA**
	1. Maksa par Sadarbības pienākumu izpildi ir 733,98 *euro* gadā, ko PAŠVALDĪBA maksā VTA.
	2. VTA iesniedz PAŠVALDĪBAI rēķinu par iepriekšējo kalendāra gadu līdz kārtējā gada 5. janvārim.
	3. PAŠVALDĪBA apmaksā rēķinu 10 (desmit) darba dienu laikā no 2.3. punktā minētās atskaites un rēķina saņemšanas:
		1. Maksu pilnā apmērā, ja VTA veica Sadarbības pienākumus vismaz 70 % apmērā, un pārējo pienākumu izpilde objektīvi nebija iespējama, par ko VTA sniedz argumentētu pamatojumu;
		2. Maksu 50 % apmērā, ja VTA veica Sadarbības pienākumus vismaz 30 % apmērā, un pārējo pienākumu izpilde objektīvi nebija iespējama, par ko VTA sniedz argumentētu pamatojumu.
	4. Ja VTA neveica Sadarbības pienākumus vai arī to apjoms bija mazāks par 30 %, vai pienākumi tika veikti nekvalitatīvi, PAŠVALDĪBAI nav jāveic Maksas samaksa.
	5. Ja Līgums tiek lauzts no PAŠVALDĪBAS puses tādu iemeslu dēļ, pie kuriem nav vainojama VTA, tad PAŠVALDĪBAI jāveic Maksas apmaksa par esošo kalendāra gadu pilnā apmērā.
2. **PERSONAS DATU APSTRĀDE**

5.1. Līguma saistību izpildē iesaistīto personu dati nepieciešamības gadījumā tiek apstrādāti tikai un vienīgi Līguma saistību izpildes nodrošināšanai ārējos normatīvajos aktos noteiktajā kārtībā.

# STRĪDU ATRISINĀŠANA UN PUŠU ATBILDĪBA

* 1. Visus strīdus un nesaskaņas, kas rodas Pusēm no Līguma vai tā sakarā, Puses risina pārrunu ceļā. Ja Puses nespēj vienoties, tad strīds ir jānodod izskatīšanai Latvijas Republikas tiesu iestādēs.
	2. Puses par Līgumu ir atbildīgas Latvijas Republikas likumdošanas aktos paredzētajā kārtībā.
	3. Puses ir viena otrai atbildīgas par Līgumā paredzēto saistību neizpildi vai nepienācīgu izpildi, un tās apņemas atlīdzināt viena otrai visus ar to saistītos zaudējumus.

# NEPĀRVARAMAS VARAS APSTĀKĻI

* 1. Puses ir atbrīvojamas no atbildības par savu saistību neizpildi vai nepienācīgu izpildi, ja tam par iemeslu bija šādi nepārvaramas varas apstākļi: dabas katastrofas, karadarbība, valsts varas institūciju likumi vai lēmumi, kas padara pusēm Līguma pienākumu izpildīšanu par neiespējamu.

# LĪGUMA DARBĪBAS LAIKS

* 1. Līgums stājas spēkā no dienas, kad to parakstījušas abas Puses, un ir spēkā 5 (piecus) gadus.
	2. Līgums sagatavots elektroniska dokumenta veidā un parakstīts ar drošu elektronisko parakstu. Līguma parakstīšanas datums ir pēdējā droša elektroniskā paraksta un laika zīmoga datums.
	3. Līgumam ir viens pielikums – Vidzemes Tūrisma asociācijas sadarbības pienākumi.
	4. Līgums vienpusēji var tikt lauzts, informējot par to otru Pusi vismaz mēnesi iepriekš.
	5. Līguma grozījumiem, izbeigšanai vai pārjaunošanai nepieciešama Pušu rakstiska vienošanās.

# NOBEIGUMA NOTEIKUMI

* 1. Līgums ietver Pušu pilnīgu vienošanos, Puses ir iepazinušās ar tā saturu, piekrīt visiem tā punktiem un apliecina to ar saviem parakstiem.
	2. Pusēm ir nekavējoši jāinformē vienai otra par savu rekvizītu (nosaukuma, adreses, u.tml.) maiņu.
	3. Visos citos jautājumos, ko neregulē Līguma noteikumi, Puses vadās no spēkā esošajiem Latvijas Republikas normatīvajiem aktiem.
	4. VTA kontaktpersona par Līguma izpildi: **Signe Lorence, biroja vadītāja**, tālr.: +371 20220072, +371 64122011, e-pasts: info@vidzeme.com.
	5. PAŠVALDĪBAS kontaktpersona (atbildīgā persona) par Līguma izpildi: **Carnikavas Novadpētniecības centra vadītāja Olga Rinkus**, tālr. +371 29128086, e-pasts: olga.rinkus@adazunovads.lv. Atbildīgā persona risina visus ar Līgumu saistītos jautājumus, kontrolē Līguma izpildi, saņem un izvērtē VTA iesniegto atskaišu un rēķinu atbilstību, veic komunikāciju ar VTA, pieprasa vai sniedz nepieciešamo informāciju un dokumentus VTA, kā arī veic citas nepieciešamās darbības Līguma izpildei.

# PUŠU ADRESES UN REKVIZĪTI

|  |  |
| --- | --- |
| **Biedrība “Vidzemes Tūrisma asociācija”**Adrese: Pils laukums 1, Cēsis, LV-4101Reģ. Nr. 40008031761Banka: AS “SEB banka” Kods: UNLALV2XKonts: LV29 UNLA0018000700884\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**I. Millere** | **Ādažu novada pašvaldība** Adrese: Gaujas iela 33A, Ādaži, Ādažu novads, LV-2164 Reģ. Nr. 90000048472 Banka AS SwedbankKods: HABALV22 Konts: LV25HABA0551003329868\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**K. Miķelsone** |

ŠIS DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU

Pielikums

Sadarbības līgumam Nr.\_\_\_\_

**Vidzemes Tūrisma asociācijas sadarbības pienākumi**

|  |  |  |
| --- | --- | --- |
| Nr.p.k. | Aktivitāte | Ieguvums |
|  | Informācijas par VTA īstenotajām aktivitātēm un aktualitātēm sagatavošana un izsūtīšana PAŠVALDĪBAS pilnvarotajām personām. | PAŠVALDĪBAS pilnvaroto personu informētība par VTA aktualitātēm. |
|  | PAŠVALDĪBAS pārstāvniecība valsts normatīvo aktu un likumu izstrādē tūrisma jomā. | PAŠVALDĪBA pārstāvēta Latvijas Investīciju un attīstības aģentūras Latvijas tūrisma konsultatīvajā padomē. |
|  | Vidzemes reģiona tūrisma attīstības veicināšana, pārstāvot PAŠVALDĪBU gan vietējās, gan starptautiskajās izstādēs. | PAŠVALDĪBAS kā nozīmīga tūrisma galamērķa popularizēšana. |
|  | Vidzemes reģiona tūrisma attīstības veicināšana, pārstāvot PAŠVALDĪBU vietējās un starptautiskajās tūrisma konferencēs, forumos, semināros un darba grupās. | PAŠVALDĪBAS pārstāvniecība un popularizēšana. |
|  | Vidzemes reģiona tūrisma attīstības veicināšana, gatavojot pieteikumus Latvijas un starptautiskiem kultūras un tūrisma konkursiem. | PAŠVALDĪBAS pārstāvniecība un popularizēšana. |
|  | Vidzemes reģiona tūrisma attīstības veicināšana, organizējot Latvijas un ārvalstu žurnālistu vizītes Vidzemē. | PAŠVALDĪBAS pārstāvniecība un popularizēšana. |
|  | Vidzemes reģiona tūrisma attīstības veicināšana,organizējot Latvijas un ārvalstu tūrisma aģentūru un tūroperatoru vizītes Vidzemē. | PAŠVALDĪBAS pārstāvniecība un popularizēšana. |
|  | Vidzemes reģiona tūrisma attīstības veicināšana, piedaloties LIAA klāsteru programmās. | PAŠVALDĪBAS pārstāvniecība un popularizēšana, jaunu produktu attīstība. |
|  | Sadarbība ar PAŠVALDĪBU VTA pārstāvētajos ES projektos, veicinot tūrisma attīstību. | PAŠVALDĪBAS dalība pārstāvētajos ES projektos, sadarbība ar citām pašvaldībām. |
|  | Mājas lapas [www.vidzeme.com](http://www.vidzeme.com), uzturēšana, informācijas aktualizēšana un papildināšana. “Facebook” un “Instagram” “Visit Vidzeme” profilu uzturēšana, informācijas izplatīšana, kā arī informatīvā atbalsta nodrošināšana organizētajiem pasākumiem popularizējot Vidzemes reģionu kā tūrisma galamērķi. Nodrošināt mājas lapas lietotāju tiesības PAŠVALDĪBAI saistībā ar aktualitāšu satura papildināšanu. | [www.vidzeme.com](http://www.vidzeme.com) – VTA informācijas sniegšanas līdzeklis internetā. “Visit Vidzeme” - vienots informācijas avots Vidzemes tūrisma piedāvājumu informācijas ieguvei. |
|  | Pieredzes apmaiņas, apmācību, semināru un kursu nodrošināšana sadarbības partneriem. Iepazīstināt PAŠVALDĪBAS pārstāvjus ar tūrisma attīstību Latvijā un ārpus tās. | Pieredzes apmaiņas brauciena organizēšana biedriem un sadarbības partneru pilnvarotajām personām uz aktuālajiem tūrisma galamērķiem Latvijā un ārvalstīs. |
|  | Pārstāvēt PAŠVALDĪBAS intereses, izdodot tūrisma materiālus, tajā skaitā video materiālus. | PAŠVALDĪBAS atpazīstamības un tūrismaattīstības veicināšana. |